קלאופה מסויה

קלאופה דייוויד מסויה (באנגלית: Cleopa David Msuya; 4 בינואר 1931 – 7 במאי 2025) היה ראש ממשלת  טנזניה בשתי כהונות – בין 7 בנובמבר 1980 ל־24 בפברואר 1983, ושוב בין 7 בדצמבר 1994 ל־28 בנובמבר 1995.

 חיים אישיים 
מסויה נולד ב-4 בינואר 1931 בצ'ומבו, במחוז מוונגה של אזור קילימנג'רו.Profile  at tanemb.se."Cleopa David Msuya: The man" , ThisDay, May 31, 2006. הוא למד במכללת אוניברסיטת מקררה בין השנים 1952 ל-1955, ועבד לפיתוח חברתי וקהילתי באזורים כפריים בין השנים 1956 ל-1964.

 קריירה פוליטית 
החל מ־1964 שימש מזכיר קבוע במספר משרדי ממשלה: תחילה במשרד לפיתוח קהילתי ותרבות (1964–1965), לאחר מכן במשרד להתיישבות ולפיתוח משאבי מים (1965–1967), במשרד לעניינים כלכליים ותכנון (1967–1970), ולבסוף במשרד האוצר (1970–1972).

ב־18 בפברואר 1972 מונה לשר האוצר, תפקיד בו כיהן עד מינויו לשר התעשייה ב־3 בנובמבר 1975. לאחר כחמש שנים כשר התעשייה, מונה לראש הממשלה בנובמבר 1980, וכיהן בתפקיד זה עד פברואר 1983. לאחר מכן כיהן שוב כשר האוצר עד נובמבר 1985. ב־6 בנובמבר 1985 הורחב תחום סמכויותיו והוא מונה לשר האוצר, הכלכלה והתכנון עד מרץ 1989. לאחר מכן, בשנים 1989–1990 כיהן שוב כשר האוצר, ובשנים 1990–1994 שימש כשר התעשייה והמסחר.

בדצמבר 1994 מונה בשנית לראש ממשלת טנזניה, ושימש במקביל גם כסגן הנשיא. הוא הוחלף בתפקידים אלו בנובמבר 1995. בבחירות לפרלמנט שנערכו באותה שנה נבחר שוב לאספה הלאומית של טנזניה, אך לא שימש בתפקיד ביצועי, ופרש מהחיים הפוליטיים ב־29 באוקטובר 2000.

 פרישה ומוות 
לאחר פרישתו נותר פעיל במפלגת השלטון צ'אמה צ'ה מאפינדוזי (CCM), ובשנת 2006 היה חבר בוועד המרכזי של המפלגה. באותה שנה שימש גם כיו"ר פורום הפיתוח של מחוז קילימנג'רו.

ב־23 באוקטובר 2019, בגיל 88, מונה לקנצלר של מוסד ההשכלה הגבוהה "מכון ארדה" (Ardhi Institute) על ידי נשיא הרפובליקה המאוחדת של טנזניה. מסויה נפטר ב־7 במאי 2025 בגיל 94 מסיבוכים לבביים בבית חולים בדאר א-סלאם.

 קישורים חיצוניים 



 הערות שוליים 

קטגוריה:פוליטיקאים טנזנים
קטגוריה:ראשי ממשלות
קטגוריה:שרי אוצר
קטגוריה:ילידי 1931
קטגוריה:טנזנים שנפטרו ב-2025